钦定古今图书集成/明伦汇编/氏族典/第125卷 > 陈山
## 钦定古今图书集成/明伦汇编/氏族典/第125卷 > 陈山

按《延平府志》：“山字汝静，一字伯高，沙县人。洪武二十
六年领乡荐。明年试礼部，中乙榜。永乐初，授奉化教
谕。六年，召修《永乐大典》，升吏科给事中。丁忧起复，拟
陞广东右布政使，特旨留掌六科事。十一年偕张瑛
侍宣宗皇太孙讲读。仁宗嗣位，迁左春坊左庶子。洪
熙元年升行在户部左侍郎。宣德元年升户部尚书”
兼谨身殿大学士，入阁，诏领大学士，日侍文华殿，充
《两朝实录》总裁。上征汉庶人师旋山，请移师袭赵王，
以杜萧墙之变，杨士奇、杨溥执为不可，上悟。已而命
辍机务，专授内竖习书。九年，疏乞休致，涂卒，年七十。